Çmimi i madh i Spanjës 2008

F1 Spanja për vitin 2008 ose emri zyrtar "2008 Gran Premio de España Telefónica" ishte gara e katërt në Formula Një e organizuar nga FIA që u mbajt nga 25 gjer më 27 prill në qarkun në Kataloni në Spanjë. Në këtë garë shumë ekipe paraqitën paketa të reja aerodinamike si rezultat i tri javëve kohë që nga gara në Bahrain.

Finlandezi Kimi Räikkönen në kualifikime u radhit në pozitën e parë dhe nga kjo pozitë fitoi garën, kurse Felipe Massa u radhit i dyti dhe Luis Hamilton i treti.

 Përmbledhje 

 Ushtrimet 
T dy pilotët e Ferrarit shënuan xhirot e para më të shpejta ku udhëhoqi Kimi Räikkönen i përcjellë nga Felipe Massa.  Lewis Hamilton ishte i treti për ekipin McLaren.  Në sesionin e dytë, përsëri Räikkönen shënoi xhiron më të shpejtë, por u përcoll nga pilotët e ekipi Renault, ku Nelson Piquet ishte i pasuar nga Fernando Alonso. Në sesionin e tretë Nick Heidfeld ishte më i shpejti për ekipin BMW Sauber, i pasuar nga David Coulthard dhe Alonso.

 Kualifikimet 

 Rundi i parë

Në rundin e parë të kualifikimeve mbetën të dy pilotët e ekipit Force India, Giancarlo Fisichella dhe Adrian Sutil dhe të dy pilotët e ekipit Super Aguri, Takuma Sato dhe Anthony Davidson. Këtyre iu bashkëngjitën David Coulthard dhe Sebastian Vettel.

Në këtë rundë udhëhoqi Kimi Räikkönen që u pasua nga Jarno Trulli, Lewis Hamilton dhe Rubens Barrichello.

Rundi i dytë

Në rundin e dytë u eliminuan që të dy pilotët e ekipit Honda, Rubens Barrichello dhe Jenson Button si dhe pilotët e ekipit Williams, Kazuki Nakajima dhe Nico Rosberg  të cilëve iu bashkëngjitën Sébastien Bourdais dhe Timo Glock.

Në këtë rundë udhëhoqi Felipe Massa i përcjellur nga Robert Kubica të cilët kishin vetëm 13 të qindta të sekondës diferencë, pastaj u radhit Kimi Räikkönen dhe Lewis Hamilton.

Rundi i tretë

Në dy minutat e para të rundit asnjë veturë nuk u paraqit në pistë, por pastaj të gjitha veturat u paraqitën me goma të reja për xhirot e para të shpejta. Fillimisht pilotët e ekipit McLaren, Lewis Hamilton dhe Heikki Kovalainen shënuan kohërat më të shpejta, por më vonë i tejkaloi Felipe Massa, kurse Kimi Räikkönen u radhit i katërti. Të gjithë pastaj u paraqitën tek mekanikët që të paraqiteshin me goma të buta. Hamilton dhe Kovalainen përsëri ishin më të shpejtit në dy pjesët e para, por që të dy ranë poshtë në pjesën e tretë të tejkaluar nga Massa. Massa do ta përmirësonte kohën e tijë, por një gabim i shkaktoi humbjen e 2 të dhjetave të sekondës. Robert Kubica arriti kohë për 7 të dhjetat e sekondës më ngadalë se Massa, kurse Fernando Alonso, nikoqiri, për kënaqësi të bashkëvendësve arriti të tejkalojë Massa-n, por kjo nuk zgjati shumë pasi që në pistë u paraqit Räikkönen dhe arriti kohë për 0.091 sekonda më të shpejtë.

 Gara 

Felipe Massa dhe Lewis Hamilton u tërhoqën si më të shpejtit në start të garës, gjithashtu Massa masa tejkaloi Alonzon dhe Hamilton kaloi në pozitën e katërt duke tejkaluar Kubicën. Adrian Sutil dhe Sebastian Vettel u ndeshën në kthesën e katërt dhe që të dy u deshën të largohen nga gara. Për këtë arsye në pist u paraqit vetura e sigurisë e cila bëri tri xhiro para vazhdimit të garës. Nelson Piquet Jr. në xhiron e pestë doli nga pista dhe ngeci nga pozita e 10 në të 18-ën dhe ne xhiron e radhës u ndesh me francezin Sebastien Bourdais duke tentuar të e tejkalojë.

Në xhiron e 21-të Heikki Kovalainen pati ç`fryrje të gomës dhe u ndesh me murin rrethues në një shpejtësi 140 km/h. Atë e mori ndihma e parë dhe qëndroi një natë në spital për ta kontrolluar. Më vonë Mark Webber kritikoi madhësinë e hapësirës në kthesën e nëntë duke thënë: "Gjëja e paqë që duhet të thuhet është se ajo kthesë është shumë e ngushtë dhe ne duhet të kemi kujdes në të pasi që çdo pilot që bën gabim aty, do të ketë ndeshje të madhe". Ai gjithashtu tha se: "Nëse Heikkit do t'i ndodhte aksidenti dy sekonda më vonë ai do të ishte mirë dhe do të mundë të e kontrollonte veturën, por ajo ndodhi në pjesën më të keqe të pistës". Vetura e sigurisë u soll përsësi për herë të dytë në pistë, pas këtij aksidenti. Nick Heidfeld ishte gati të kalonte tek mekanikët kur u paraqit vetura e sigurisë dhe ai u deshtë të kalonte tek mekanikët gjersa vija e ndalesave ishte e mbyllur me qëllim që t'i ikte mbetjes pa derivate. Ai u dënua me 10 sekonda dhe u rikthye përsëri në pistë.

Menjëherë pas paraqitjes tek mekanikët, në xhiron 25, Rubens Barrichello u ndesh me italianin Giancarlo Fisichella gjersa po largohej nga mekanikët ku i theu krahun e përparmë Hondës. Barrichello bëri një xhiro me krahun e përparmë nën veturë dhe u kthye tek mekanikët për të ndërruar, por u largua nga gara për shkak të dëmtimeve në pjesën e poshtme të veturës. Në xhiron e njëjtë mori zjarr motori i spanjollit Fernando Alonso. Në xhiron 41 Nico Rosberg gjithashtu pësoi dëmtime në motor dhe u detyrua të largohet nga gara. Në xhiron 53 Jarno Trulli gabimisht u thirr tek mekanikët nga ekipi i tijë duke i shkaktuar humbje të dy pozitave. Para paraqitjes së veturës së sigurisë kishte 5 sekonda diferencë në mes katër veturave të para.

Räikkönen fitoi garën tre sekonda para kolegut, Massa. Edhe këtë herë Ferrari arriti të realizojë fitore 1-2. Hamilton përfundoi i treti me një sekondë ngecje nga Massa, kurse i katërti u radhit Kubica i cili ishte një sekondë më i dobët se Hamilton. Webber përfundoi i pesti, Jenson Button i gjashti dhe Nakajima i shtati, kurse Trulli mori pikën e fundit si i teti.

 Statistikat 

 Kualifikimet 
Poz.Nr.PilotiEkipiPjesa 1Pjesa 2Pjesa 3Lëvizje11 Kimi RäikkönenFerrari1:20.7011:20.7841:21.813125 Fernando AlonsoRenault1:21.3471:20.8041:21.904232 Felipe MassaFerrari1:21.5281:20.5841:22.058344 Robert KubicaBMW Sauber1:21.4231:20.5971:22.0654522 Lewis HamiltonMcLaren-Mercedes1:21.3661:20.8251:22.0965623 Heikki KovalainenMcLaren-Mercedes1:21.4301:20.8171:22.2316710 Mark WebberRed Bull-Renault1:21.4941:20.9841:22.4297811 Jarno TrulliToyota1:21.1581:20.9071:22.529893 Nick HeidfeldBMW Sauber1:21.4661:20.8151:22.5429106 Nelson Piquet Jr.Renault1:21.4091:20.8941:22.699101117 Rubens BarrichelloHonda1:21.5481:21.04911128 Kazuki NakajimaWilliams-Toyota1:21.6901:21.117121316 Jenson ButtonHonda1:21.7571:21.211131412 Timo GlockToyota1:21.4271:21.23014157 Nico RosbergWilliams-Toyota1:21.4721:21.349151614 Sébastien BourdaisToro Rosso-Ferrari1:21.5401:21.72416179 David CoulthardRed Bull-Renault1:21.810171815 Sebastian VettelToro Rosso-Ferrari1:22.108181921 Giancarlo FisichellaForce India-Ferrari1:22.516192020 Adrian SutilForce India-Ferrari1:23.224202119 Anthony DavidsonSuper Aguri-Honda1:23.318212218 Takuma SatoSuper Aguri-Honda1:23.49622

 Gara 
 Poz.  Nr.  Piloti  Ekipi  Xhiro  Koha/Mbetja  Lëvizje  Pikë 1 1   Kimi Räikkönen  Ferrari 66 1:38:19.051 1 10 2 2   Felipe Massa  Ferrari 66 + 3.228 3 8 3 22   Lewis Hamilton  McLaren-Mercedes 66 + 4.187 5 6 4 4   Robert Kubica  BMW Sauber 66 + 5.694 4 5 5 10   Mark Webber  Red Bull-Renault 66 + 35.938 7 4 6 16   Jenson Button  Honda 66 + 53.010 13 3 7 8   Kazuki Nakajima  Williams-Toyota 66 + 58.244 12 2 8 11   Jarno Trulli  Toyota 66 + 59.435 8 1 9 3   Nick Heidfeld  BMW Sauber 66 + 1:03.073 9  10 21   Giancarlo Fisichella  Force India-Ferrari 65 + 1 xhiro 19  11 12   Timo Glock  Toyota 65 + 1 xhiro 14  12 9   David Coulthard  Red Bull-Renault 65 + 1 xhiro 17  13 18   Takuma Sato  Super Aguri-Honda 65 + 1 xhiro 22 Pilotët që nuk mbaruan garë Ret 7   Nico Rosberg  Williams-Toyota 41  15  Ret 5   Fernando Alonso  Renault 34  2  Ret 17   Rubens Barrichello  Honda 34  11  Ret 23   Heikki Kovalainen  McLaren-Mercedes 21  6  Ret 19   Anthony Davidson  Super Aguri-Honda 8  21  Ret 14   Sébastien Bourdais  Toro Rosso-Ferrari 7  16  Ret 6   Nelson Piquet Jr.  Renault 6  10 Ret 20   Adrian Sutil  Force India-Ferrari 0  20  Ret 15   Sebastian Vettel  Toro Rosso-Ferrari 0  18 

 Referime 

 Shih edhe 

 Lidhje të jashtme 
 Detailed Spanish Grand Prix results - 
 Official FIA race results - 

Kategoria:Çmimi i madh i Spanjës
Spanja